Úrad  geodézie,  kartografie  a katastra  Slovenskej  republiky

    Materiál na rokovanie  vlády 
    Slovenskej republiky				                           Číslo: PP – 4243/2001

D o d a t o k

k „Analýze  požiadaviek  na  zriadenie  orgánov miestnej štátnej správy 
na  úseku katastra nehnuteľností“

                              
   Materiál sa predkladá :                                                                  Materiál obsahuje :

   ako iniciatívny materiál      		1. Návrh upraveného 
                                                                                                              uznesenia	
	2. Predkladaciu správu
		   k dodatku
 	3. Záznam z prerokovania  
                                                                                                             na MF SR 	

   Materiál predkladá :     
   
   Imrich  H o r ň a n s k ý
   predseda Úradu geodézie, 
   kartografie a katastra SR  

Bratislava december 2001

VLÁDA  SLOVENSKEJ  REPUBLIKY

Vláda
A.	berie  na  vedomie

A.1 Analýzu  požiadaviek  na  zriadenie  orgánov miestnej štátnej správy na  úseku 
       katastra nehnuteľností

B.	ukladá
prednostom krajských úradov 
prednostom okresných úradov

       B.1  pri zriaďovaní orgánov miestnej štátnej správy na úseku katastra nehnuteľností 
               v každom kraji oddelimitovať v prospech novovytváraných katastrálnych úradov  zamestnancov plniacich  ekonomické a iné činnosti súvisiace s chodom štátnej správy  na úseku katastra nehnuteľností s prislúchajúcim objemom výdavkov na mzdy, platy, služobné príjmy a OOV, odvody do poisťovní, ako aj výdavkov na tovary a služby a to v Bratislavskom kraji 10, v Trnavskom kraji 10, v Nitrianskom kraji 11, v Trenčianskom kraji 10, v Banskobystrickom kraji 12, v Žilinskom kraji 11, v Prešovskom kraji 12 a v Košickom kraji 12, spolu 88 zamestnancov
	   k 1.1.2002  
       B.2  pri zriaďovaní orgánov miestnej štátnej správy na úseku katastra nehnuteľností 
               v každom kraji oddelimitovať v prospech novovytváraných katastrálnych úradov  aj rekreačné zariadenia, ktoré boli v rámci reformy verejnej správy k 24.7.1996 odovzdané krajským úradom
	   k 1.1.2002  

Predkladacia  správa

	Úrad geodézie, kartografie a katastra Slovenskej republiky dňa 5. októbra 2001 predložil na rokovanie vlády materiál číslo: PP-2575/2001 „Analýza požiadaviek na zriadenie orgánov miestnej štátnej správy na úseku katastra nehnuteľností“.
	Nakoľko v pripomienkovom konaní nedošlo medzi stanoviskom Ministerstva financií SR, ÚGKK SR a stanovisko krajských úradov k zhode, návrh uznesenia vlády  SR bol  predložený v dvoch alternatívach.
	Alternatíva „A“   v bode B.1 predpokladala delimitáciu 96 zamestnancov plniacich ekonomické a iné činnosti z  krajských a okresných úradov v prospech novovytváraných katastrálnych úradov bez nárokov na zvyšovanie výdavkov štátneho rozpočtu.	
Alternatíva „B“ predpokladala delimitáciu len 41 zamestnancov plniacich ekonomické a iné súvisiace činnosti (podľa  rokovaní s prednostami krajských úradov) a nároky na ďalších  55 zamestnancov by boli financované zmenou štruktúry použitia finančných prostriedkov vyčlenených vo východiskách štátneho rozpočtu na rok 2002 z kapitoly Všeobecnej pokladničnej správy.
	Materiál bol následne prerokovaný dňa 14. novembra 2001 v Rade vlády pre verejnú správu, ktorá podporila predložený návrh v alternatíve „B“ a zároveň odporučila vypustiť bod B.2 (rekreačné zariadenia) z uznesenia vlády.
	Materiál bol  zaradený do programu rokovania vlády SR na deň 6. decembra 2001, avšak na odporúčanie zástupcu Ministerstva financií SR nebol prerokovaný s požiadavkou zmeniť v alternatíve „A“ navrhované počty oddelimitovaných zamestnancov.
	Na rokovaní medzi zástupcami Ministerstva financií SR a Úradu geodézie, kartografie a katastra SR  dňa 10. decembra 2001 boli upravené navrhované počty oddelimitovaných zamestnancov z kapitol krajských úradov.
	Úrad geodézie, kartografie a katastra SR po dohode s Ministerstvom financií SR predkladá pozmenenú alternatívu „A“ pôvodného materiálu, ktorá zohľadňuje stanovisko Ministerstva financií SR a to delimitovať 88 zamestnancov ( namiesto pôvodných 96)  z krajských úradov a okresných úradov  do novozriadených katastrálnych úradov. Súčasne sa navrhuje vypustiť alternatíva „B“ ako vecne nezdôvodniteľná a zakladajúca nároky na zaťaženie výdavkov štátneho rozpočtu v roku 2002. 

Záznam
 z prerokovania materiálu zo dňa 10.12.2001
predkladaného na rokovanie vlády SR
Materiál :
„Analýza požiadaviek na zriadenie orgánov miestnej štátnej správy na úseku katastra nehnuteľností“

Prítomní :   Ing. Vojtech Puha  	riaditeľ odboru financovania neziskovej   sféry MF SR              
         Ing. Ján Masaryk         riaditeľ odboru financ. a rozpočtov. kapitol kraj.  úradov
                                Ing. Eva Vaculčiaková  vedúca odd. verej. spotreby
		        Ing. Alena Koštialová    referent odd. verej. spotreby
		        Ing. Milan Brindžák       vedúci odd. financovania zamestnanosti	   
                                Ing. Eduard Maták,                  podpredseda ÚGKK SR
                                Ing. Jaroslav Pajdlhauser       riaditeľ EO ÚGKK SR

       Na rokovanie vlády SR dňa 6.12.2001 bol predložený iniciatívny materiál Úradu geodézie, kartografie a katastra Slovenskej republiky (ďalej len ÚGKK SR) „Analýza požiadaviek na zriadenie orgánov miestnej štátnej správy na úseku katastra nehnuteľností“, ktorý na návrh zástupcu Ministerstva financií (ďalej len MF SR) bol z rokovania vlády  SR stiahnutý. 
         MF SR zotrváva na pôvodnom zásadnom stanovisku k delimitácii zamestnancov, vyjadrenom v medzirezortnom pripomienkovom konaní, kde sa konštatuje v zhode s ÚGKK SR: „Obslužné a iné činnosti súvisiace s chodom zabezpečovaného úseku štátnej správy na úseku katastra nehnuteľností je žiadúce riešiť delimitáciou z krajských a okresných  úradov. Vybudovanie špecializovanej štátnej správy by nemalo zvyšovať výdavky štátneho rozpočtu, ale malo byť zabezpečované z výdavkov kapitol krajských úradov“.    
        ÚGKK SR predložil po dohode s MF SR  na terajšie rokovanie pozmenenú variantu uznesenia vlády SR v alternatíve „A“ predkladaného materiálu, ktorá zohľadňuje stanovisko MF SR  v počte 88 delimitovaných zamestnancov z krajských a okresných úradov do novozriadených katastrálnych úradov (namiesto pôvodných 96 zamestnancov).

        Predložený materál  v znení alternatívy  „A“ bod B.1 :  
„pri zriaďovaní orgánov miestnej štátnej správy na úseku katastra nehnuteľností v každom kraji oddelimitovať v prospech novovytváraných katastrálnych úradov zamestnancov plniacich  ekonomické a iné činnosti súvisiace s chodom štátnej správy  na úseku katastra nehnuteľností s prislúchajúcim objemom výdavkov na mzdy, platy, služobné príjmy a OOV, odvody do poisťovní, ako aj výdavkov na tovary a služby a to v Bratislavskom kraji 10, v Trnavskom kraji 10, v Nitrianskom kraji 11, v Trenčianskom kraji 10, v Banskobystrickom kraji 12, v Žilinskom kraji 11, v Prešovskom kraji 12 a v Košickom kraji 12, spolu 88 zamestnancov
	   k 1.1.2002  

       Alternatívu „B“ navrhujúcu zmenu štruktúry použitia finančných prostriedkov vyčlenených vo východiskách štátneho rozpočtu na rok 2002, kapitoly Všeobecnej pokladničnej správy na zriadenie špecializovanej štátnej správy na úseku katastra nehnuteľností vo výške 27,9 mil. Sk pre kapitolu ÚGKK SR  ako vecne nezdôvodenú žiadame v y p u s t i ť.

Podpisy: